Αγαμήδη του Αυγεία

Η Αγαμήδη αυτή ήταν η μεγαλύτερη κόρη του Αυγεία, βασιλιά της Ήλιδας, και επομένως εγγονή του θεού Ήλιου κατά την επικρατέστερη εκδοχή. Η Αγαμήδη παντρεύτηκε τον Μούλιο. Αναφέρεται σχετικά στην Ιλιάδα πως γνώριζε όλα τα βοτάνια και τις ιαματικές ιδιότητες του καθενός τους: «...το Μούλιο τον κονταριστή, που 'ταν γαμπρός του Αυγεία / κι είχε την πρώτη κόρη του, την καστανιά Αγαμήδη / που όσα η πλατιά φυτρώνει γης βοτάνια τά 'ξερε όλα» (Λ 740)

Ο Ρωμαίος μυθογράφος Υγίνος (Fabulae 157) γράφει ότι η Αγαμήδη απέκτησε, όχι με τον σύζυγό της, αλλά με τον θεό Ποσειδώνα, τρεις γιούς: τον Βήλο, τον Άκτορα και τον Δίκτυ. Ο Θεόκριτος πάλι στα «Ειδύλλια» (Β, 16) αναφέρει την Αγαμήδη με το όνομα Περιμήδη.

Κατηγορία:Αρχαίοι Ηλείοι

Κατηγορία:Πρόσωπα της ελληνικής μυθολογίας

Agamede Agameda Agamede Agamédé აგამედე (გრძნეული ქალი)